Ο **Κιρίλ Γκαμπούριτς** (Chiril Gaburici) (ρουμανική προφορά: ˈkiril gaburiʃʲ), γενν. στις 23 Νοεμβρίου 1976) είναι Μολδαβός επιχειρηματίας και Πρωθυπουργός της Μολδαβίας από τον Φεβρουάριο ως τον Ιούνιο του 2015.

Πρώιμη καριέρα
--------------

Γεννήθηκε στο Λογκανέστι το 1976.

Ήταν ο πρώτος μολδαβός μάνατζερ της εταιρείας Moldcell. Το 2012 εργάστηκε στην εταιρεία κινητής τηλεφωνίας Azercell του Αζερμπαϊτζάν.

Πρωθυπουργός
------------

Ήταν ο υποψήφιος με το Φιλελεύθερο Δημοκρατικό Κόμμα για το αξίωμα του Πρωθυπουργού. Ο Πρόεδρος του έδωσε εντολή να σχηματίσει κυβέρνηση στις 14 Φεβρουαρίου 2015. Είχε προθεσμία 15 ημερών για να αποκτήσει κοινοβουλευτική υποστήριξη και να εγκριθεί η κυβέρνησή του. Στις 18 Φεβρουαρίου 2015, το Κοινοβούλιο ενέκρινε τη νέα κυβέρνηση και ο ίδιος ορκίστηκε αυθημερόν.

Στις 12 Ιουνίου 2015 παραιτήθηκε από την πρωθυπουργία έπειτα από την έναρξη έρευνας αναφορικά με την γνησιότητα των πτυχίων του. Δημοσιογράφοι από την Ziarul de Gardă διεξήγαγαν έρευνα για τις σπουδές του. Αποδείχθηκε ότι, μετά την αποφοίτησή του από το Γυμνάσιο, ο Γκαμπούριτς σπούδασε στο Ρεπουμπλικανικό Κολέγιο Μικροηλεκτρονικής και Μηχανικής Υπολογιστών (CRMTC) στο Κισινάου, παρότι στο επίσημο βιογραφικό του σημείωμα δεν υπάρχει τέτοια ένδειξη. Ο υποδιευθυντής του εν λόγω ιδρύματος (CRMTC) επιβεβαίωσε ότι ο Γκαμπούριτς είχε φοιτήσει εκεί την περίοδο 1992-1995 και αποπέμφθηκε. Επίσης, παρακολούθησε τα μαθήματα για το 
Baccalauréate χωρίς όμως να αποκτήσει τίτλο BAC.

Η ίδια έρευνα ανέφερε ότι κατά την περίοδο 2009-2011, ενώ ήδη ήταν διευθυντής της Moldcell, ο Γκαμπούριτς απέκτησε μεταπτυχιακό τίτλο από το Ελεύθερο Διεθνές Πανεπιστήμιο της Μολδαβίας (ULIM). Στη συνέχεια ολοκλήρωσε διδακτορικές σπουδές με συμβόλαιο, στο Πανεπιστήμιο της Ακαδημίας Επιστημών της Μολδαβίας (UASM). Εγγράφηκε στο UASM το 2011 για σπουδές όπου δεν ήταν συχνή η φοίτηση, ακολούθησε έναν τετραετή κύκλο σπουδών και το 2015 ήταν η τελευταία του χρονιά φοίτησης. Στην επίσημη απάντηση της κυβέρνησης της Μολδαβίας, προκειμένου να ξεκαθαρίσει το ζήτημα, αναφέρθηκε ότι ο πρωθυπουργός είχε γίνει δεκτός στο ASEM το 1995 και το 1998 μεταφέρθηκε στο Σλαβονικό Πανεπιστήμιο.

Παραπομπές
----------

1. 1 2  «Cine este Chiril Gaburici, noul candidat la funcția de prim-ministru». unimedia.info. Αρχειοθετήθηκε από το πρωτότυπο στις 15 Φεβρουαρίου 2015. Ανακτήθηκε στις 14 Φεβρουαρίου 2015.
2. ↑  «PLDM a decis! Chiril Gaburici va fi noul candidat la funcția de premier». unimedia.info. Αρχειοθετήθηκε από το πρωτότυπο στις 14 Φεβρουαρίου 2015. Ανακτήθηκε στις 14 Φεβρουαρίου 2015.
3. ↑  «Președintele Nicolae Timofti l-a desemnat pe domnul Chiril Gaburici în calitate de candidat pentru funcția de prim-ministru — Președinția Republicii Moldova». presedinte.md. Ανακτήθηκε στις 14 Φεβρουαρίου 2015.
4. ↑  «Membrii noului Guvern au depus jurământul în prezența președintelui Republicii Moldova, Nicolae Timofti — Președinția Republicii Moldova». presedinte.md. Ανακτήθηκε στις 20 Φεβρουαρίου 2015.
5. ↑  «Premierul Republicii Moldova, Chiril Gaburici, a demisionat!». *Știrile TVR* (στα Ρουμανικά). 12 Ιουνίου 2015. Αρχειοθετήθηκε από το πρωτότυπο στις 1 Οκτωβρίου 2018. Ανακτήθηκε στις 12 Ιουνίου 2015.
6. 1 2  CV-ul necenzurat al premierului sau cum Chiril Gaburici a picat BAC-ul și a făcut economie la „fără frecvență" la o universitate nelicențiată
7. ↑  «CV-ul necenzurat al lui Chiril Gaburici: A picat BAC-ul și a fost exmatriculat, iar studiile superioare le-a făcut la fără frecvență». Αρχειοθετήθηκε από το πρωτότυπο στις 14 Αυγούστου 2020. Ανακτήθηκε στις 18 Νοεμβρίου 2019.
8. ↑  Premierul Chiril Gaburici EXPLICĂ de ce NU are diplomă de BAC, când a ajuns la ASEM și de ce s-a transferat la Universitatea Slavonă

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Chiril Gaburici  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |